.NET TWAIN image scanner - CodeProject 10,875,512 members (79,852 online)
Last Visit: 31-Dec-99 18:00 Last Update: 18-Sep-14 16:03Refresh« Prev1234567891011 Next » Jak de Priester gesels oor nuwe vertoning en gesin - Maroela Media
Foto: Facebook/Jak de Priester
Jak de Priester het ŉ splinternuwe vertoning “Ek sny dit af”, wat vroeg in Februarie in die Kaap afskop. “Al my liedjies wat ek in die laaste jaar geskryf het, is deel van dié nuwe vertoning saam met ŉ paar van my ou liedjies.”
Hy sê die naam van die vertoning sinspeel daarop dat hy alle negatiewe dinge uit sy lewe wil sny en hy sing ook ŉ liedjie met dieselfde titel. “Ek het die liedjie eintlik vir my dogtertjie geskryf, wat gevra het ek moet vir haar boyfriend ŉ liedjie skryf. Skokgolwe het deur my getrek toe ek daaraan dink dat sy eendag ŉ boyfriend gaan hê.”
Jak meen dié vertoning is ŉ mengsel van goeie musiek (wat humor en dieper liedjies insluit) asook sketse tussendeur wat die liedjies meer konteks gee. ”Ek pak maar altyd my konserte so aan dat mense verskillende emosies en gevoelens kan beleef. Dié vertoning het ŉ paar ernstige liedjies. Ek het byvoorbeeld ŉ liedjie genaamd “Boervrou” vir my ma geskryf, maar ek dra dit op aan alle Afrikaner-vroue – dit tref nogal diep.” Jak het ook vir Mika, sy jongste kind, ŉ liedjie geskryf, wat hy ook tydens dié vertoning sal sing. “Ek het vir my ander twee kinders ook ŉ liedjie geskryf, hierdie is seker nou my laaste liedjie wat ek vir ŉ babatjie skryf.”
“Ek sny dit af” sal ook vanjaar tydens KKNK te sien wees en Jak sê die paar vertoning voor die KKNK sal ŉ goeie manier wees om die vertoning te toets en te kyk wat werk en waarvan sy aanhangers hou. “Teen die tyd wat ons by die KKNK uitkom, is die vertoning honderd persent reg.”
Jak is in 2017 reeds 15 jaar in die bedryf en aanhangers sal bly wees om te hoor dat hy vanjaar ŉ nuwe album gaan opneem wat volgende jaar vrygestel sal word. “Ek beplan nogal ŉ groot album en miskien ook ŉ DVD.”
Luister gerus na die podsending om te hoor hoe Jak sy werk- en gesinslewe balanseer.
Jak sal saam Altus Muller (op klavier) by Die Boer Restaurant teater- D’Ville optree op 12, 13 en 14 Februarie. Kaartjies is teen R130 – beskikbaar by 021 979 1911 of aanlyn by www.dieboer.com. Hy sal ook op 17 Februarie by die Atterbury teater in Pretoria optree.
Jak de Priester KKNK vertoning
SA weergawe van ‘The Voice’ dié naweek op die kassie